**Virsbūves mazgāšanas iekārtu apkope un remonts**

**Tehniskā specifikācija**

**Pasūtītājs -** Rīgas pašvaldības SIA “Rīgas satiksme”

***I Pakalpojuma apraksts***

Pasūtītāja valdījumā esošajos infrastruktūras objektos uzstādīto un izmantojamo Virsbūves mazgāšanas iekārtu apkope un remonts (turpmāk tekstā – Iekārtu), kas uzskaitītas Tehniskās specifikācijas 15.punktā.

***II Pakalpojuma saturs***

1. Veikt iekārtu apkopi ne retāk par 1 (vienu) reizi ceturksnī (ik pēc 3 mēnešiem) saskaņā ar iekārtas apkopes protokolā norādīto un atbilstoši ražotāja noteiktajai perioditātei un apjomam (t.sk., aizpilda Iekārtas apkopes protokolu (2.pielikums)), ievērojot 2016.gada 19. aprīļa Ministru Kabineta noteikumus Nr. 238 „Ugunsdrošības noteikumi” (turpmāk – MK noteikumi Nr. 238). Proti, pakalpojuma sniedzējs saskaņā ar Iekārtu tehniskajā dokumentācijā noteiktajām prasībām veic 15.punktā norādīto Iekārtu apskati un iekārtas apkopes aktā veic atzīmi par pārbaudes veikšanu un iekārtas tehnisko stāvokli.
2. Veikt apkopes laikā konstatēto Iekārtas/-u bojājumu fiksāciju, apkopojumu sagatavošanu un iesniegšanu Pasūtītāja pārstāvim.
3. Veikt konstatēto bojājumu/ Iekārtas/-u darbības traucējumu novēršanu, iekārtu bojāto vai nefunkcionējošo Iekārtas/-u elementu nomaiņu, ievērojot MK noteikumu Nr. 238.
4. Ja apskates laikā tiek konstatēts Iekārtas bojājums sagatavot darbu aktu, kurā norāda Iekārtas bojājuma aprakstu, kā arī remontdarbiem nepieciešamos materiālus un izmaksas, un iesniedz Pasūtītāja pārstāvim saskaņošanai. (3.pielikums).
5. Veikt Iekārtas/-u remontu atbilstoši Pasūtītāja pārstāvja iesniegtiem pieteikumiem, iepriekš saskaņojot ar Pasūtītāja pārstāvi remonta izmaksu kalkulāciju, ievērojot MK noteikumu Nr. 238.
6. Iekārtu tehnisko apkopi (apskati) un remontu veic brigāde, kuras sastāvā ir ne mazāk kā divi meistari. Elektroietaisēm vai elektrisko iekārtu daļām apkopi un remontu veic brigāde, kuras sastāvā ir speciālists ar derīgu apliecību par Bz elektrodrošības grupas piešķiršanu.
7. Remonta darbiem var piedāvāt gan oriģinālās detaļas, gan analogās detaļas, ja tās atbilst attiecīgās iekārtas ražotāja prasībām.
8. Gadījumā, ja Pasūtītājs konstatē, ka nepieciešama papildus Iekārtu tehniskā apkope vai remonts, Pasūtītājs iesniedz Pakalpojuma sniedzējam pieprasījumu, Pasūtītājs iesniedz Pakalpojuma sniedzēja pieprasījumam. Pakalpojums tiek sniegts atbilstoši Pasūtītāja pieprasījumam, iepriekš saskaņojot izmaksas.
9. Nepieciešamības gadījumā veikt Iekārtas/-u regulēšanu un darba režīmu ieprogrammēšanu atbilstoši Pasūtītāja pārstāvja norādījumiem, sastādot :
	1. darba aktu (3.pielikums) par sniegto Pakalpojumu;
	2. Iekārtas/-u detaļu izmaksu aprēķinu, saskaņojot to ar Pasūtītāju, remonta laikā vadoties no saskaņotajiem darbu aktiem.
10. Pirms remonta Pasūtītājs veic aprēķināto remonta izmaksu pārbaudi. Ja pasūtītājs konstatē, ka aprēķināto remonta izmaksas ir augstākas par vidējām tirgus cenām attiecīgiem darbiem (proti, 10% un vairāk), Pasūtītājs ir tiesīgs atteikties vai kopā ar pakalpojuma sniedzēju veikt izmaksu pārrēķinu.
11. Nodrošināt Pakalpojuma sniedzēja pārstāvja piedalīšanos akta sastādīšanā par:
	1. defektiem, kas radušies Virsbūves mazgāšanas iekārtu ļaunprātīgu bojājumu vai ekspluatācijas apstākļu izmaiņu rezultātā (mitrums, mehāniskie un citi defekti);
	2. bojājumiem virsbūves mazgāšanas iekārtu Pakalpojuma sniedzēja vainas dēļ.
12. Pēc Pasūtītāja pārstāvja izsaukuma veikt Iekārtas/-u avāriju novēršanu, to seku likvidēšanu un Iekārtas/-u darbības atjaunošanu:
	1. Pakalpojuma izpildes procesā darbu uzsākšanas laikus saskaņot ar Pasūtītāja atbildīgo personu;
	2. Reaģēšanas laiks uz Pasūtītāja iesniegtiem pieteikumiem – 1 (vienas) darba dienas Pasūtītāja darba laikā;
	3. Reaģēšanas laiks avārijas situācijas gadījumā – 3 (trīs) stundas no izsaukuma brīža Pasūtītāja darba laikā[[1]](#footnote-1);
	4. Nodrošināt pakalpojumu izpildei nepieciešamo rezerves daļu un materiālu pasūtīšanu, un Pakalpojuma izpildes pieteikumu pieņemšanu bez priekšapmaksas, kā arī **nodrošināt remonta laikā radušos smērvielu un citu nolietoto rezerves daļu un materiālu utilizāciju bez papildu maksas**;
	5. Nodrošināt pakalpojumu izpildei nepieciešamo dokumentācijas sagatavošanu/noformēšanu vai sastādīšanu bez papildus maksas;
	6. Sīko remonta darbu veikšanai izpildes termiņš (kopā ar rezerves daļu piegādi) - ne ilgāk kā 2 (divas) darbdienas, bet sarežģītu remontu darbos, piemēram, mezglu remonts u.tml. (kopā ar detaļu piegādi) – ne ilgāk kā 1 (viens) mēnesis;
13. Pakalpojuma sniedzējam jānodrošina veiktajiem Iekārtu remonta darbiem, izmantotajiem un piegādātajiem materiāliem, kā arī rezerves daļām, ne mazāk kā 6 (sešu) mēnešu garantija.
14. Izpildītājam ir pienākums darba uzskaiti reģistrēt Pasūtītāja izvēlētā ārpakalpojumu darba izpildes kontroles programmas “Lars” lietotnē.
15. Iekārtu saraksts:



1. Pasūtītāja darba laiks no 7.30 līdz 16.30 darba dienās. Sakarā ar to, ka mazgāšana parkos notiek visu diennakti, paredzētais laiks avārijas darbu veikšanai ir 24/7. [↑](#footnote-ref-1)